Οξυά Ιωαννίνων

Η Οξυά είναι οικισμός στην Περιφερειακή Ενότητα Ιωαννίνων στην Ήπειρο.

Γεωγραφικά - ιστορικά στοιχεία 
Η Οξυά βρίσκεται προς τα σύνορα της Ελλάδας με την Αλβανία, είναι χτισμένη σε υψόμετρο 1.020 μέτρων στις νότιες πλαγιές της κορυφής Προφήτης Ηλίας του όρους Γράμμου και αποτελεί έναν από τους πιο ορεινούς οικισμούς του νομού Ιωαννίνων. Γεωγραφικά και πολιτισμικά ανήκει στα Μαστοροχώρια της Κόνιτσας. Το χωριό απέχει περίπου 40 χλμ. Β.-ΒΑ. από την Κόνιτσα (έδρα του δήμου) και 102 χλμ. Β. από τα Γιάννενα. Δημιουργήθηκε από κάτοικους που ήρθαν από τα γύρω διαλυμένα χωριά και κυρίως από τον ερειπωμένο σήμερα οικισμό της Πιστίλιαπης, που βρισκόταν περίπου 10 χλμ. ανατολικότερα. Η παλιά της ονομασία, μέχρι το 1927, είναι Σέλτση.  

Αξιοθέατο είναι η εκκλησία του Αγίου Νικολάου (χρονολογείται στα 1857) με το μικρό καμπαναριό και τα λιθανάγλυφα του (του 1851), η πλατεία με το καφενείο (το παλιό σχολείο του 1871). Η αδελφότητα της Οξυάς "ο Άγιος Νικόλαος" ιδρύθηκε το 1905 από σελτσιώτες μαστόρους που ταξίδευαν για δουλειά στο Χαρτούμ (Σουδάν).

Διοικητικά - πληθυσμιακά στοιχεία 
Σύμφωνα με το σχέδιο Καλλικράτης, μαζί με την Θεοτόκο, αποτελούν τη τοπική κοινότητα Οξυάς που υπάγεται στη δημοτική ενότητα Μαστροχωρίων του Δήμου Κόνιτσας και σύμφωνα με την απογραφή του 2011 έχει πληθυσμό 18 κατοίκους. Οι απογραφές πραγματικού πληθυσμού (de facto) είναι:

Εξωτερικοί σύνδεσμοι 

 Οξυά Κόνιτσας / Oxya (village), Konitsa, Ioannina, Greece στο https://www.youtube.com/

Παραπομπές 

Χωριά του νομού Ιωαννίνων
Δήμος Μαστοροχωρίων
Δήμος Κόνιτσας